Samia Suluhu

Samia Suluhu Hassan (gebore 27 Januarie 1960)  is 'n Tanzaniese politikus wat sedert 19 Maart 2021 as die sesde en eerste vroulike president van Tanzanië dien. Sy is 'n lid van die regerende sosiaaldemokratiese Chama Cha Mapinduzi (CCM)-party en die derde vroulike regeringshoof van 'n Oos-Afrikaanse Gemeenskap (OAG)-land. Met die dood in die amp van president John Magufuli is sy as opvolger ingesweer.

Suluhu, 'n boorling van Zanzibar,  het gedien as 'n geestelike in die semi-outonome streek tydens die administrasie van president Amani Karume. Sy het van 2010 tot 2015 as die Parlementslid vir die Makunduchi-kiesafdeling gedien en was die Minister van Staat in die Adjunkpresident se kantoor vir Uniesake van 2010 tot 2015. In 2014 is sy verkies as die ondervoorsitter van die Grondwetgewende Vergadering getaak met die opstel van die land se nuwe grondwet.

Suluhu het Tanzanië se eerste vroulike adjunkpresident geword ná die algemene verkiesing in 2015, nadat sy saam met president Magufuli op die CCM-stemlys verkies is. Suluhu en Magufuli is herkies tot 'n tweede termyn in 2020. Sy het kortliks gedien as die tweede vroulike tussentydse staatshoof in die OAG – 27 jaar ná Sylvie Kinigi van Burundi, wat oor 'n tydperk rondom die einde van die jaar 1993 strek.

As president het Suluhu se regering beleide ingestel om die Covid-19-pandemie in Tanzanië te versag – in teenstelling met ontkenning onder Magufuli – en pogings aangewend om politieke versoening met opposisiepartye te bewerkstellig.

 Biografie 
Suluhu is op 27 Januarie 1960 in die Sultanaat Zanzibar gebore. Vier jaar later het Zanzibar met Tanganjika verenig om die land Tanzanië te vorm.  Sy het hoërskool in 1977 klaargemaak, en daarna as 'n kantoorklerk begin werk. Sy het kortliks daarna met landboukundige Hafidh Ameir getrou. Die egpaar het vier seuns en een dogter. Hulle dogter Wanu (gebore in 1982) het later 'n lid van Zanzibar se Huis van Verteenwoordigers geword. 

Suluhu het verskeie kortkursusse op 'n deeltydse basis gevolg. In 1986 het sy 'n gevorderde diploma in publieke administrasie van die Instituut vir Ontwikkelingsbestuur (vandag die Mzumbe-universiteit) ontvang.  Sy het daarna tussen 1992 en 1994 by die Universiteit van Manchester gestudeer en 'n nagraadse diploma in ekonomie ontvang.  Sy het in 2015 haar MSc in Gemeenskaps Ekonomiese Ontwikkeling via 'n gesamentlike program tussen die Publieke Universiteit van Tanzanië en die Suidelike New Hampshire-universiteit verwerf.

Suluhu het in 1988 'n ontwikkelingsbeampte by die Zanzibar-regering geword. Sy het 'n projekbestuurder by die Wêreldvoedselprogram geword. In die 1990's is sy in beheer geplaas van 'n liggaam wat nie-regeringsorganisasies in Zanzibar reguleer.

 Politieke loopbaan 
In 2000 is sy tot 'n spesiale setel van die Zanzibar-huis van verteenwoordigers verkies as lid van die regerende Chama Cha Mapinduzi-party. Daarna is sy as Zanzibar se Minister vir Jeugindiensneming, Vroue en Kinders aangewys. Terwyl sy hierdie amp beklee het, het sy die verbod op nuwe moeders om terug skool toe te keer, beëindig.  Sy was die enigste hooggeplaaste vroueminister in die kabinet en is minder ernstig deur haar manlike kollegas behandel omdat sy 'n vrou was. Sy is in 2005 herverkies en het daarna minister van Toerisme en Handelsbelegging geword.

In 2010 is Suluhu tot die Nasionale Vergadering verkies. Sy het die Makunduchi-kiesafdeling met meer as 80% van die stemme gewen.  President Jakaya Kikwete het haar as die Minister vir Uniesake aangewys.  In 2014 is sy as die ondervoorsitter van die Grondwetgewende Vergadering getaak met die opstel van die land se nuwe grondwet, verkies. 

Suluhu was die adjunkpresidentskandidaat vir die CCM in die algemene verkiesing van 2015, saam met presidentskandidaat John Magufuli. Sy was 'n onverwagse keuse, aangesien verskeie meer prominente en invloedryke politici vir die rol beslis is.  Sy was die eerste vroulike adjunkpresidentskandidaat in die party se geskiedenis.  Hulle het die verkiesing gewen en hulle is op 5 November 2015 ingehuldig.   Sy het die land se eerste vroulike adjunkpresident geword.

Suluhu en Magufuli is in 2020 herverkies, alhoewel die uitslag van die verkiesing betwis is. 

 Presidentskap 
Na president Magufuli se afsterwe as president op 17 Maart 2021, is Suluhu as president op 19 Maart ingehuldig. 

 Verwysings 

 Eksterne skakels 

Kategorie:Presidente van Tanzanië
Kategorie:Geboortes in 1960
Kategorie:Lewende mense